“ સાબ બાકી આની જગ્યાએ બીજું કોઈ છોકરું હોયને તો ઈ ભણી જ ના શકે એવું થયું પણ મારી છાયા સમજુ બહુ છે અને કામની જીવરી પણ એટલી.. તમે રહ્યા માસ્તર એટલે તમે બાળકોને ઘડવાનું કામ કરો છો . માસ્તર અને દાકતર આ બધા ભગવાન સરખા કેવાય .એટલે તમને કેવામાં વાંધો નહિ.. નવી પેઢીમાં આ સંસ્કાર જેવું બહુ ઓછું જોવા મળે.. પણ મારી આ છાયા અને કિશોર સમજુ અને સંસ્કારી છે સાબ “ દેવશી ભગતને કશુક કહેવું હતું.. પણ શરૂઆત ક્યાંથી કરવી એમાં મૂંઝાતા હતા. મેં તરત જ કહ્યું.